**Ueno Chizuko** (上野 千鶴子), nada en Kanazawa (Ishikawa) o 12 de xullo de 1948, é unha socióloga, profesora e feminista xaponesa.

Traxectoria
-----------

Ueno foi criada nun ambiente cristián, algo infrecuente no Xapón, xa que só o 1% da poboación xaponesa é cristiá. O seu pai, "un completo sexista" segundo declarou nunha entrevista con *The Japan Times*, tiña expectativas baixas para Ueno, e grazas a iso deulle "permiso" para "facer o que quixese". Ela decidiu estudar socioloxía na Universidade de Kioto, onde participou nas protestas estudantís de 1960 da Federación Xaponesa de Asociacións Estudantís (Zengakuren).

De 1979 a 1989 foi profesora asociada na Universidade Heian Jogakuin, de 1989 a 1994, profesora no Departamento de Humanidades na Universidade de Kyoto Seika, de 1982 a 1984 foi bolseira nos Estados Unidos, e de 1996 a 1997 invitada no Barnard College da Universidade de Columbia En 1993 recibiu unha invitación da Universidade de Toquio.

Foi profesora invitada na Universidade de Ritsumeikan e profesora emérita na Universidade de Toquio.

É directora da Rede de Acción das Mulleres (WAN) no Xapón.

A súa liña de investigación inclúe a teoría feminista, a socioloxía familiar e a historia das mulleres. Contribuíu en gran medida aos estudos de xénero no Xapón, xa que tivo unha función central na creación do campo de estudos de xénero na academia xaponesa.

Ueno é unha crítica incisiva do revisionismo da posguerra e critica o branqueamento da historia xaponesa, os intentos de xustificación do seu colonialismo, das atrocidades en tempos de guerra e do racismo antes e despois da segunda guerra mundial. En particular, loitou pola compensación das mulleres coreanas que foron forzadas a prostituírse polo Imperio Xaponés.

Influíu en posmodernistas como Karatani Kojin, Akira Asada e Noriko Mizutani.

Ueno Chizuko visitou tamén El Colegio de México en 1993, e o resultado da visita foi a súa participación con profesoras do Centro de Estudos de Asia e África, como Michiko Tanaka e Yoshie Awaihara, entre outras académicas, e a publicación dun libro titulado *Voces de las mujeres japonesas*. A importancia desta compilación, deuse a propósito de que se tratou o tema do feminismo no Xapón en lingua castelá. Cristina Palomar, que comentou o seminario que se abriu nese ano, di de Ueno:

> 
> 
> Chizuko Ueno, principal motor desta antoloxía, ditou unha conferencia en que expuxo o contexto, os criterios e a estrutura desta obra sobre o pensamento feminista no Xapón.
> 
> 

Pertence ao consello editorial de *Journal of Women, Politics & Policy*.

Publicacións
------------

* *The Modern Family in Japan: Its Rise and Fall*. Victoria, Australia: Trans Pacific Press. 2009. ISBN 978-1876843625. Publicado en xaponés en 1994.
* *The Politics of Memory: Nation, Individual and Self*. History & Memory. Traducido do xaponés por Jordan Sand.
* *Nationalism and Gender*. Victoria, Australia: Trans Pacific Press. 2004. ISBN 978-1876843595.

Notas
-----

1. ↑  "Feminismo en Japón - Parte 1". *Conoce Japón* (en inglés). 4 de setembro de 2013. Consultado o 28 de novembro de 2016.
2. 1 2 3 4  Ohmoto, Ayumi. "Chizuko Ueno". Pennsylvania State University. Arquivado dende o orixinal o 15 de xaneiro de 2014. Consultado o 29 de marzo de 2014.
3. ↑  "Holding back half the nation". 29 de marzo de 2014.
4. 1 2 3 4  "Speaking up for her sex". 5 de marzo de 2006.
5. ↑  "Ueno, Chizuko". Ritsumeikan University. Arquivado dende o orixinal o 26 de xuño de 2015. Consultado o 29 de marzo de 2014.
6. ↑  W-WAN (30 de decembro de 2013). "Worldwide-Women's Action Network: Current Concept of Worldwide Women’s Action Network (W-WAN)". *Worldwide-Women's Action Network*. Consultado o 27 de maio de 2018.
7. ↑  *Broken Silence: Voices of Japanese Feminism* (en inglés). University of California Press. 27 de febreiro de 1997. ISBN 9780520914681.
8. ↑  Yoshie, Awaihara,; Seminario Voces de las Mujeres Japonesas 1997 El Colegio de México. *Voces de las mujeres japonesas* (Primeira ed.). ISBN 9681209281. OCLC 760688362.
9. ↑  "Feministas Japonesas". *Scribd* (en inglés). Consultado o 8 de marzo de 2018.
10. ↑  "Journal of Women, Politics & Policy - Editorial board". Taylor and Francis. Consultado o 3 de xuño de 2014.

* Portal:Muller
* Portal:Feminismo
* Portal:Xapón

|  |  |
| --- | --- |
| Control de autoridades | 
* Wd: Q210343
* WorldCat
* VIAF: 108510331
* BIBSYS: 99049307
* BNF: 14592405r
* CiNii: DA00744915
* Europeana: ID
* FAST: 110155
* GND: 136669557
* ISNI: 0000000121037345
* LCCN: n83036763
* NDL: 00130592
* NTA: 217891829
* SUDOC: 073953512

 |